

LATVIJAS REPUBLIKA

**JELGAVAS NOVADA PAŠVALDĪBA**

 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238,

E-pasts: dome@jelgavasnovads.lv; [www.jelgavasnovads.lv](http://www.jelgavasnovads.lv)



Jelgavā

APSTIPRINĀTS

ar Jelgavas novada domes

2025.gada 29.augusta

lēmumu Nr. 2 (protokols Nr.22)

**Atklāta konkursa nolikums Jelgavas novada pašvaldības**

**izpilddirektora amata pretendentu atlasei**

*Izdots saskaņā ar Pašvaldību likuma*

 *21. panta ceturto daļu*

# Vispārīgais noteikums

* 1. Šis nolikums nosaka Jelgavas novada pašvaldības izpilddirektora amata pretendentu atlases konkursa (turpmāk – konkurss) izsludināšanas un norises kārtību.
	2. Konkursa mērķis ir apzināt un izvēlēties Jelgavas novada pašvaldības izpilddirektora (kods pēc profesiju klasifikatora 1112 38) amatam piemērotāko kandidātu.
	3. Sludinājums par Jelgavas novada pašvaldības izpilddirektora amata konkursu tiek publicēts Nodarbinātības valsts aģentūras CV un vakanču portālā, Jelgavas novada pašvaldības (turpmāk - pašvaldība) tīmekļvietnē [www.jelgavasnovads.lv](http://www.jelgavasnovads.lv) un sociālo tīklu vietnēs.

# Konkursa komisija

* 1. Pretendentu atbilstību nolikumā izvirzītajām prasībām izvērtē šim nolūkam ar Jelgavas novada domes priekšsēdētāja rīkojumu izveidota atlases un vērtēšanas komisija 4 (četru) locekļu sastāvā.
	2. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada komisijas sēdes.
	3. Komisija veic pretendentu iesniegto pieteikumu dokumentu atlasi un izvērtēšanu, kā arī nosaka pretendentu interviju norises laiku un vietu šajā nolikumā noteiktajā kārtībā.
	4. Komisija ir lemttiesīga, ja tās sēdē piedalās vismaz trīs komisijas locekļi.

# Prasības konkursa dalībniekiem

* 1. Konkursā var piedalīties jebkura pilngadīga persona, kura iesniegusi pieteikumu kopā ar visiem šajā nolikumā norādītajiem dokumentiem.
	2. Pieteikumu var iesniegt pa pastu (Jelgavas novada pašvaldība, Pasta iela 37, Jelgava, LV-3001, ar norādi “Konkursam uz Jelgavas novada pašvaldības izpilddirektora amatu”) vai personīgi (Pasta ielā 37, Jelgava, LV-3001, 203.kabinetā) darba dienās pašvaldības darba laikā, vai nosūtot elektroniski, parakstītu ar drošu elektronisko parakstu uz e-pasta adresi personals@jelgavasnovads.lv līdz **2025. gada 15.oktobra plkst. 23.59**.
	3. Pieteikumam jāsatur šādi dokumenti:
		1. profesionālās darbības apraksts (CV), norādot laika periodus, iegūtās izglītības līmeni, darba pienākumus, valodas prasmes, autovadītāja kategoriju, kā arī prasmes darbā ar datoru (MS Office programmas) un interneta pārlūkiem;
		2. motivācijas vēstule (iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo vadības pieredzi, piemērotību konkrētajam amatam, profesionālajiem sasniegumiem, kā arī īpašībām un pieredzi, kas noderētu jaunajā amatā);
		3. šī nolikuma prasībām atbilstošas augstākās izglītības dokumentu kopijas;
		4. apliecinājumu par atbilstību Pašvaldību likuma 21. panta ceturtās daļas prasībām (1.pielikums).
	4. Galvenie amata pienākumi:
		1. pilda Pašvaldību likumā izpilddirektoram noteiktos pienākumus;
		2. īstenojot pašvaldības Centrālās administrācijas vadītāja kompetenci, pieņem darbā un atbrīvo no darba Centrālās administrācijas darbiniekus;
		3. iesniedz domei priekšlikumus par pašvaldības iestāžu nelikumīgu un nelietderīgu lēmumu atcelšanu;
		4. dod rīkojumus pašvaldības iestāžu vadītājiem prettiesiskas bezdarbības gadījumā pieņemt lēmumus;
		5. organizē teritorijas attīstības programmas, teritorijas plānojuma, publiskā pārskata un budžeta projektu izstrādi un iesniedz tos apstiprināšanai Jelgavas novada domei (turpmāk – dome);
		6. reizi mēnesī iesniedz domei ziņojumu par pašvaldības administrācijas darbu, kā arī pēc domes priekšsēdētāja pieprasījuma, sniedz ziņojumus un pārskatus par pieprasītajiem jautājumiem;
		7. piedalās komiteju un domes sēdēs jautājumu apspriešanā;
		8. ir tiesīgs piedalīties komisiju, konsultatīvo padomju un darba grupu sēdēs, un iesaistīties tajās izskatāmo jautājumu apspriešanā;
		9. organizē un ir atbildīgs par publiskās apspriešanas norisi pašvaldības administratīvajā teritorijā, ja ar domes lēmumu par atbildīgu nav nozīmēta cita pašvaldības amatpersona;
		10. rīkojas ar pašvaldības mantu un finanšu resursiem, kā arī veic tiesiskus darījumus normatīvajos aktos noteiktajā kārtībā;
		11. izdod iekšējos normatīvos aktus, kas nosaka pašvaldības iestāžu darba organizāciju atsevišķos jautājumos, kas nav domes kompetencē;
		12. veic citus pienākumus, kas paredzēti likumos, Ministru kabineta noteikumos, domes lēmumos un pašvaldības nolikumā;
		13. atbild par amatu klasifikācijas rezultātu atbilstību pašvaldības iestādēs atbilstoši normatīvajos aktos noteiktajiem amatu klasificēšanas principiem, apstiprina amatu klasificēšanas rezultātu apkopojumu.
	5. Amata kandidātam izvirzītas šādas prasības:
		1. atbilstība Pašvaldību likuma 21. panta ceturtajā daļā izpilddirektora amata kandidātam noteiktajām obligātajām prasībām;
		2. akadēmiskā augstākā izglītība vai otrā līmeņa augstākā profesionālā izglītība (priekšrocība pretendentam ar maģistra grādu sociālajās zinātnēs, vadībzinātnēs, ekonomikā vai tiesību zinātnēs);
		3. vismaz 3 gadu nepārtraukta darba pieredze vadošā amatā pēdējos 5 gados un padoto darbinieku skaits ne mazāk kā 20 (priekšrocība pretendentam ar darba pieredzi vadošā amatā pašvaldībās);
		4. izpratne par valsts pārvaldes un pašvaldības darba organizāciju, plānošanas procesiem un budžeta izpildes kontroli;
		5. izpratne par pašvaldības funkciju izpildi nekustamā īpašuma apsaimniekošanā un attīstībā;
		6. izpratne par pašvaldībai piederošu kapitāla daļu un kapitālsabiedrību pārvaldību;
		7. zināšanas un pieredze par valsts pārvaldes, pašvaldības darbu un administratīvo procesu iestādē, ar pašvaldības darbību saistīto tiesību aktu pārzināšana;
		8. vadības prasmes, tai skaitā krīzes vadības prasmes, darbs komandā, augsta stresa noturība;
		9. labas prezentācijas prasmes, prasme publiski paust savu un pašvaldības viedokli;
		10. teicamas prasmes darbā ar datoru (MS Office programmas) un interneta pārlūkiem, digitālās prasmes;
		11. valsts valodas zināšanas augstākajā līmenī;
		12. B kategorijas autovadītāja apliecība;

# Pieteikumu izskatīšana, vērtēšanas kritēriji, lēmuma pieņemšana

* 1. Komisija veic pretendentu atlasi un vērtēšanu divās kārtās. Gadījumā, ja iestājas 4.11. punktā minētie apstākļi, komisija pretendentu atlasi un vērtēšanu veic trīs kārtās.
	2. **Pirmajā kārtā** 5 darba dienu laikā pēc pieteikumu iesniegšanas termiņa beigām komisija izvērtē pieteikumus, kā arī iesniegto dokumentu atbilstību šajā nolikumā norādītajām prasībām.
	3. Ja nepieciešams, pretendenta kvalifikācijas un prasmju pilnīgai pārbaudei komisija ir tiesīga lūgt pretendentu sniegt papildu informāciju, kā arī uzrādīt dokumentu oriģinālu.
	4. Komisija pieņem lēmumu par nolikumā norādītajām prasībām atbilstošo pretendentu izvirzīšanu otrajai kārtai izvērtējot kritērijus - augstākā izglītība, atbilstoša profesionālā pieredze, kā arī to, vai iesniegti visi šī nolikuma 3.3.punktā norādītie dokumenti. Gadījumā, ja kāds no kritērijiem ir neatbilstošs, komisija izslēdz pretendentu no turpmākās dalības konkursā.
	5. Papildus komisija izvērtē pretendentus un piešķir pretendentiem novērtējuma punktus kritērijos “Atbilstoša izglītība” un “Profesionālā pieredze” atbilstoši nolikuma 2.pielikumam (pirmās kārtas izvērtēšanas veidlapa).
	6. **Otrajā kārtā** (intervija) klātienē piedalās pretendenti, kurus komisija atzinusi par atbilstošiem pirmajā kārtā.
	7. Personāla nodaļas personāla speciālists paziņo intervijas norises laiku un vietu pretendentiem.
	8. Intervijas laikā komisija uzdod jautājumus un vērtē pretendentu spēju sniegt kompetentas atbildes uz jomai piekritīgiem specifiskiem darba jautājumiem, kā arī viņu saskarsmes un komunikāciju prasmes.
	9. Komisija otrajā kārtā izvērtē pretendentus un piešķir pretendentiem novērtējuma punktus kritērijā “Izpratne par darbu” atbilstoši nolikuma 3.pielikumam (otrās kārtas izvērtēšanas veidlapa).
	10. Katrs komisijas loceklis vērtē pretendentus individuāli, piešķirot vērtējuma punktus, rakstiski pamatojot vērtējumu, un ierakstot savu viedokli pretendenta izvērtēšanas lapā, ko apliecina ar parakstu. Pretendenta vērtējumu aprēķina, summējot katra komisijas locekļa individuālo vērtējumu par pretendentu.
	11. Ja otrajā kārtā vairāki pretendenti ieguvuši vienādu vērtējumu un komisija nevar pieņemt vienbalsīgu lēmumu, komisija organizē trešo kārtu klātienē, kurā aicina piedalīties ne vairāk kā 3 minētos pretendentus.
	12. Trešajā kārtā tiek padziļināti vērtētas pretendenta profesionālās prasmes, zināšanas un spējas sniegt kompetentas atbildes, izpildot 2 praktiskos uzdevumus (problēmsituācijas apraksts ar mērķi identificēt nepieciešamās darbības tās sekmīgai atrisināšanai).
	13. Komisija izvērtē pretendentu kompetenci un profesionālās zināšanas, vērtējot atbildes 3 punktu sistēmā par katra uzdevuma izpildi.
	14. Katram komisijas loceklim ir tiesības individuāli piešķirt papildus 1 vērtējuma punktu, rakstiski pamatojot savu vērtējumu.
	15. Pretendenta vērtējumu aprēķina, summējot katra komisijas locekļa individuālo vērtējumu par pretendentu.
	16. Lēmumu par konkursa uzvarētāju pieņem bez intervēto pretendentu klātbūtnes, pamatojoties uz otrajā kārtā (vai trešajā kārtā, ja tika rīkota) iegūtā individuālā vērtējuma lielāko punktu summu.
	17. Komisija paraksta konkursa noslēguma protokolu ar atzinumu par tās izvēlētā pretendenta atbilstību iecelšanai amatā.

# Noslēguma jautājumi

* 1. Par konkursa rezultātiem paziņo katram otrajā kārtā intervētajam pretendentam rakstveidā e-pastā 10 darba dienu laikā pēc komisijas sēdes.
	2. Savu piekrišanu uzsākt amata pienākumu izpildi konkursa uzvarētājs apliecina rakstveida iesniegumā e-pastā 2 darba dienu laikā pēc tam, kad saņēmis informāciju par konkursa rezultātiem.
	3. Personāla nodaļa sagatavo un iesniedz pašvaldības domei attiecīgu lēmuma projektu par konkursa uzvarētāja iecelšanu amatā. Pozitīva lēmuma gadījumā pretendents tiek pieņemts darbā uz 5 gadiem, noslēdzot darba līgumu ar pārbaudes termiņu.
	4. Ja konkursa uzvarētājs pieņem lēmumu atteikties no amata, vai nav ieguvis domes deputātu vairākuma atbalstu, komisija var pieņemt lēmumu par nākošā otrajā kārtā (vai trešajā kārtā, ja tika rīkota) intervētā pretendenta ar lielāko iegūto punktu summu izvirzīšanu apstiprināšanai amatā, vai arī var tikt izsludināts atkārtots konkurss.
	5. Pieteikumi, kas saņemti pēc šajā nolikumā noteiktā termiņa vai nesatur visu noteikto informāciju, netiek vērtēti.
	6. Iesniegtie dokumenti pretendentam atpakaļ netiek izsniegti.
	7. Konkursa dokumentiem tiek noteikts ierobežotas pieejamības informācijas statuss.

Domes priekšsēdētājs I.Zālītis

1.pielikums

atklāta konkursa nolikumam

Jelgavas novada pašvaldības izpilddirektora

amata pretendentu atlasei

# APLIECINĀJUMS

Es,

*(vārds, uzvārds)*

kandidāts uz **Jelgavas novada pašvaldības izpilddirektora** amatu, apliecinu, ka atbilstu Pašvaldību likuma 21. panta ceturtajā daļā izpilddirektora amata kandidātam noteiktajām obligātajām prasībām, proti:

1. esmu Latvijas Republikas pilsonis;
2. pārvaldu latviešu valodu;
3. man ir augstākā izglītība;
4. neesmu sodīts par smagu vai sevišķi smagu noziegumu vai esmu reabilitēts, vai sodāmība ir noņemta, vai dzēsta;
5. man nav aizliegts ieņemt iestādes vadītāja amatu sakarā ar disciplinārlietā, administratīvo pārkāpumu lietā vai krimināllietā piemērotu sodu;
6. tiesa nav ierobežojusi manu rīcībspēju;
7. neesmu un neesmu bijis PSRS, Latvijas PSR vai kādas ārvalsts valsts drošības dienesta, izlūkdienesta vai pretizlūkošanas dienesta štata darbinieks;
8. neesmu un neesmu bijis ar likumiem vai tiesas nolēmumiem aizliegto organizāciju dalībnieks;
9. normatīvajos aktos noteiktajam speciālās atļaujas pieejai valsts noslēpumam saņemšanai.

Apliecinu, ka atbildu par amata konkursam iesniegto dokumentu un tajos ietverto ziņu pareizību likumos noteiktajā kārtībā.

Piekrītu, ka mani personas dati tiks apstrādāti amata konkursa ietvaros.

Esmu informēts, ka varu atsaukt savu piekrišanu personas datu apstrādei jebkurā laikā, iesniedzot pieprasījumu e-pasta adresē: personals@jelgavasnovads.lv.

2025. gada .

(paraksts)

2.pielikums

atklāta konkursa nolikumam

Jelgavas novada pašvaldības izpilddirektora

amata pretendentu atlasei

# Pretendenta Jelgavas novada pašvaldības izpilddirektora amatam

# PIRMĀS kārtas izvērtēšanas veidlapa

Pretendenta vārds un uzvārds:

|  |  |  |  |
| --- | --- | --- | --- |
| Nr. | Kritēriji | Maksim. punktu skaits | Iegūtaispunktu skaits |
| **Atbilstoša izglītība:** |
| 1. | Augstākā akadēmiskā izglītība vai otrā līmeņa augstākā profesionālā izglītība  | 5 |  |
| Maģistra grāds sociālajās zinātnēs, vadībzinātnēs, ekonomikā vai tiesību zinātnēs | 2 |  |
| 2. | Teicamas prasmes darbā ar datoru (MS Office programmas) un interneta pārlūkiem; teicamas valsts valodas zināšanas; B kategorijas autovadītāja apliecība | 2 |  |
| **Profesionālā pieredze:** |
| 3. | Vismaz 3 gadu nepārtraukta darba pieredze vadošā amatā ar padoto darbinieku skaitu ne mazāk kā 20 pēdējo 5 gadu laikā (2 punkti par katru gadu) | 10 |  |
| 4. | Priekšrocība pretendentam ar darba pieredzi vadošā amatā pašvaldībā | 3 |  |
|  | **KOPĀ:** | **22** |  |

Piezīmes izvērtēšanas laikā:

Komisijas loceklis:

*(paraksts, paraksta atšifrējums)*

3.pielikums

atklāta konkursa nolikumam

Jelgavas novada pašvaldības izpilddirektora

amata pretendentu atlasei

# Pretendenta Jelgavas novada pašvaldības izpilddirektora amatam

# OTRĀS kārtas izvērtēšanas veidlapa

Pretendenta vārds un uzvārds:

|  |  |  |  |
| --- | --- | --- | --- |
| Nr. | **Kritēriji “Izpratne par darbu”** | Maksim. punktu skaits | Iegūtais punktu skaits |
| 1. | Zināšanas par valsts pārvaldes un pašvaldības darba organizāciju, plānošanas procesiem un budžeta izpildes kontroli | 3 |  |
| 2. | Izpratne par pašvaldības funkciju izpildi nekustamā īpašuma apsaimniekošanā un attīstībā | 3 |  |
| 3. | Izpratne par pašvaldībai piederošu kapitāla daļu un kapitālsabiedrību pārvaldību | 3 |  |
| 4. | Zināšanas un pieredze par valsts pārvaldes, pašvaldību darbu un administratīvo procesu iestādē, ar pašvaldības darbu saistīto tiesību aktu pārzināšana | 3 |  |
| 5. | Vadības prasmes, tai skaitā krīzes vadības prasmes, darbs komandā, augsta stresa noturība | 3 |  |
| 6. | Labas prezentācijas prasmes, prasme publiski pausts savu un pašvaldības viedokli | 3 |  |
| **Individuāli piešķirts papildu punkts** | 1 |  |
| **KOPĀ** | 19 |  |

Komisijas loceklis var individuāli piešķirt papildu 1 punktu, rakstiski pamatojot vērtējumu:

Piezīmes izvērtēšanas laikā:

Komisijas loceklis:

*(paraksts, paraksta atšifrējums)*